கேள்வி: இந்தோனேசிய சீனர்கள் - பொது பற்றி விளக்கவும்.
பதில்: File:2015 Chinese New Year Fashion Show, Sudirman Street, Yogyakarta, 2015-02-15 03.jpg இடச்சு கிழக்கிந்தியத் தீவுகள் தொடங்கியதிலிருந்து இந்தோனேசிய சீனர்களுக்கு எதிரான பாகுபாடுகள் தொடங்கின. அந்தப் பாகுபாடுகளைச் சரிசெய்ய, 1998-ஆம் ஆண்டு முதல் அரசாங்கக் கொள்கைகள் வழியாக முயற்சிகள் நடைபெற்று வருகின்றன.
கேள்வி: இந்தோனேசிய சீனர்கள் - வரலாறு என்பது என்ன?
பதில்: 1950-களில், இந்தோனேசிய பூர்வீக வணிகர்கள், சீனர்களுடன் போட்டித் தன்மையுடன் செயல்பட முடியாது என்று உணர்ந்தார்கள். அதனால் இந்தோனேசிய சீனர்கள் மீதான வெறுப்பும் அதிகரிக்கத் தொடங்கியது. பனிப்போர் போது அமெரிக்க ஐக்கிய நாடுகள் ஆதரவுடன், சுகார்த்தோ கீழ், "பொதுவுடைமை " என்ற பெயரில் சீன இனத்தவர்களுக்கு எதிராகத் திட்டமிட்ட படுகொலைகள் நடந்தன. பின்னர், சீன இனத்தைச் சேர்ந்தவர்களுக்குச் சொந்தமான குழுமம் (நிறுவனம்) ஊழல் நிறைந்தவை என்ற கருத்தை அரசாங்கமும் பரப்பியது. 1997 ஆசிய நிதி நெருக்கடி இந்தோனேசியாவில் சீன வணிக நடவடிக்கைகளை கடுமையாக சீர்குலைத்தது. இருப்பினும், அரசாங்கக் கொள்கை மற்றும் அரசாங்கச் சட்டச் சீர்திருத்தங்கள்; இந்தோனேசிய சீனர்கள் மீதான பெரும்பாலான அரசியல், சமூகக் கட்டுப்பாடுகளை நீக்கியது.
கேள்வி: இந்தோனேசிய சீனர்கள் - இன்றைய நிலை பற்றி தகவல் சொல்.
பதில்: ஜாவாவின் சீன மக்கள் தொகை, இந்தோனேசியாவின் மொத்த சீன மக்கள்தொகையில் கிட்டத்தட்ட பாதியைக் கொண்டுள்ளது. இந்தோனேசிய சீனர்கள் பொதுவாக இந்தோனேசியாவின் பழங்குடி மக்களை விட நகரமயமாக்கப்பட்டவர்களாக உள்ளனர். ஆனாலும் குறிப்பிடத்தக்க கிராமப்புற வேளாண் துறைச் சமூகங்கள் இன்னும் நாடு முழுவதும் பரவலாக உள்ளன. தற்போது இந்தோனேசிய சீனர்கள் இடையே கருவுறுதல் விழுக்காடு குறைந்து வருகிறது. இருப்பினும் அதுவே மக்கள்தொகை அமைப்பில் மேல்நோக்கிய மாற்றத்திற்கும் வழிவகுத்துள்ளன. அந்த வகையில் சராசரி வயதும் அதிகரித்து வருகிறது. இந்தோனேசிய சீனர்களின் மக்கள் தொகை குறைவதற்கு, அவர்களில் சிலர் வெளிநாடுகளில் நிரந்தரமாகக் குடியேறுவதும் ஒரு காரணமாக உள்ளது. சீன மக்கள் குடியரசு திரும்பிச் செல்லும் திட்டங்களில் இந்தோனேசிய சீனர்கள் சிலர் பங்கேற்றுள்ளனர்; மேலும் சிலர் சீன எதிர்ப்பு உணர்வுகளில் இருந்து தப்பிக்க அண்டை நாடுகளான சிங்கப்பூர், தைவான் மற்றும் மேற்கத்திய நாடுகளுக்கு குடிபெயர்கின்றனர். அவ்வாறு வெளிநாடுகளுக்கு குடிபெயர்ந்தர்கள்; பெரும்பாலும் இந்தோனேசிய சீனர்கள் எனும் அடையாளத்துடன் வாழ்கின்றனர் என்பது குறிப்பிடத்தக்கது.